Għandek bżonn (għal bejn 4 u 8 figolli, skont id-daqs): Għall-għaġina: 800g dqiq self raising 225g icing sugar 340g butir (unsalted), imqatta' cubes Erba' isfra tal-bajd Qoxra ta' żewġ lumijiet maħkuka Kuċċarina trab tal-vanilla Għall-mili: 640g intrita (pura jew substitute) Qoxra ta' żewġ lumijiet maħkuka Kuċċarina trab tal-vanilla Erba' abjad tal-bajd Għat-tiżjin: Ċikkulata tat-tisjir imdewba banju maria. Ġelu magħmul minn żewġ abjad tal-bajd, 400g icing sugar, u meraq ta' nofs lumija. Imbagħad żid tiżjin ieħor skont il-gosti tiegħek. Għall-għaġina: Agħrbel id-dqiq, it-trab tal-vanilla, u l-icing sugar ġo skutella kbira. Żid il-butir u l-qoxra tal-lumi. Agħġen b'idejk sakemm il-butir jithallat sew mal-ingredjenti l-oħra u jkollok taħlita qisha frak tal-ħobż oħxon. Issa żid l-isfra tal-bajd u l-ilma, u ħawwad sew sakemm ikollok taħlita lixxa. Jekk tara li l-għaġina għadha iebsa wisq biex tinħadem, żid ftit ilma ftit ftit sakemm tara li ġiet tajba. Agħtti l-iskutella tal-għaġina bi clingfilm u poġġiha fil-friġġ għal mill-inqas nofs siegħa. Metodu tal-mili: Ħallat l-intrita, it-trab tal vanilla, l-abjad tal-bajd, l-icing sugar, u l-qoxra tal-lumi kollha flimkien sakemm ikollok pejst lixx. Metodu tal-figolla: Ferrex ftit dqiq u iftaħ l-għaġina b'lembuba. Ara li jkollok ħxuna ta' madwar nofs ċentimetru. Żomm f'moħħok li din ħa togħla xi ftit fil-forn peress li qed nużaw dqiq self raising. Aqta' żewġ forom l-istess mill-għaġina. Poġġi forma minnhom fuq karta tal-forn u b'pinzell idlikha ħafif bi ftit ilma, biex jaqbadlek aħjar il-mili mal-għaġina. Iksi din il-forma bil-mili tal-intrita. Tista' tiftaħha wkoll b'lembuba, jew inkella tidlikha dirett fuq l-għaġina. Idlek il-wiċċ tal-mili bi ftit ilma. Tiksix bil-mili sat-tarf nett tal-għaġina biex ma jaqalekx mili żejjed meta tpoġġi l-għaġina ta' fuq. Issa agħtti l-mili bil-forma tal-għaġina l-oħra, u erġa' idlikha b'pinzell bi ftit ilma. Saħħan il-forn għal gas mark 180. Aħmi l-figolli fuq dixx tal-ħami miksi bil-karta tal-forn għal bejn 30 u 40 minuta. Il-ħin jiddependi mid daqs tal-figolli li tkun għamilt. Meta jkunu lesti, ħallihom jiksħu sew qabel iżżejjinhom, anzi jekk ikun possibbli li żżejjinhom l-għada jkun aħjar. Meta jkun għaqad it-tiżjin, iksi l-figolli bi clingfilm u jibqgħu tajbin sa tlett ġimgħat. L-ikla t-tajba! Jekk għandek xi mistoqsijiet dwar din ir-riċetta u oħrajn, ibgħatilna fuq info@skoperta.net #wpdevar_comment_1 span,#wpdevar_comment_1 iframe{width:100% !important;} #wpdevar_comment_1 iframe{max-height: 100% !important;} Jackie Busuttil Kontributriċi